Veiligheid opgeskerp voor KSUT weer oopmaakVeiligheid is opgeskerp by die Kaapse Skiereiland-Universiteit vir Tegnologie (KSUT) voor hulle op 18 Oktober 2017 weer die kampus oopmaak Foto: Henk Kruger / ANA Veiligheid is Maandag by die Kaapse Skiereiland-Universiteit vir Tegnologie (KSUT) opgeskerp voor die kampus na verwagting Woensdag weer hul deure oopmaak ná weke lange gewelddadige betogings. “Ons is steeds gereed om Woensdag oop te maak,” het Lauren Kansley, woordvoerder van KSUT, gesê. Die kampus is verlede week gesluit nadat studente betoog het teen die skorsing van vier studente oor aanklagte wat verband hou met wangedrag. Verskeie klaskamers is die afgelope paar weke aan die brand gesteek deur betogende studente. Chris Nhlapo, waarnemende visekansellier, het gesê alles moontlik sal gedoen word om die veiligheid van die personeel en studente te verseker. “Die personeel word versoek om, waar moontlik, nie op die kampus te werk nie en om op bystand te bly sodat dringende werksverwante sake aandag kan geniet,” het Nhlapo bygevoeg. “Die bekommernisse van ouers, personeel en studente het nie op dowe ore geval nie en die bestuur is steeds aktief betrokke in gesprekke met belanghebbendes om ŉ einde te bring aan die ontwrigtings en geweld.”